title: Решение на Комисията от 2 юни 1999 година относно реда и условията за провеждане на вътрешни разследвания във връзка с предотвратяване на измами, корупция и други незаконни действия, които накърняват интересите на Общностите (нотифицирано под номер SEC(1999) 802)

text:
Важна правна забележка

|

31999D0396

Официален вестник n° L 149 , 16/06/1999 стр. 0057 - 0059 специално чешко издание глава 01 том 03 стр. 118  - 120 специално испанско издание глава 01 том 03 стр. 118  - 120 специално унгарско издание глава 01 том 03 стр. 118  - 120 специално литвийско издание глава 01 том 03 стр. 118  - 120 LV.ES глава 01 том 03 стр. 118  - 120 MT.ES глава 01 том 03 стр. 118  - 120 PL.ES глава 01 том 03 стр. 118  - 120 SK.ES глава 01 том 03 стр. 118  - 120 специално словенско издание глава 01 том 03 стр. 118  - 120

		19990602Решение на Комисиятаот 2 юни 1999 годинаотносно реда и условията за провеждане на вътрешни разследвания във връзка с предотвратяване на измами, корупция и други незаконни действия, които накърняват интересите на Общностите(нотифицирано под номер SEC(1999) 802)(1999/396/ЕО, ЕОВС, Евратом)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност, и по-специално член 218 от него,като взе предвид Договора за създаване на Европейската общност за въглища и стомана, и по-специално член 16 от него,като взе предвид Договора за създаване на Европейската общност за атомна енергия, и по-специално член 131 от него,като има предвид, че:(1) Регламент (ЕО) № 1073/1999 на Европейския парламент и на Съвета [1] и Регламент (Евратом) № 1074/1999 на Съвета [2] относно разследвания, провеждани от Европейската служба за борба с измамите (наричана по-долу "Службата"), които предвиждат, че инициативата и провеждането на административни разследвания в рамките на институциите, органите, службите и агенциите, създадени с или на основание на Договора за създаване на ЕО или на Договора за Евратом, принадлежат на Службата;(2) отговорността на Службата като институция, създадена от Комисията, за разширяване на нейните правомощия извън защитата на финансовите интереси, която отговорност включва всички дейности свързани с нуждата за гарантиране на интересите на общностите срещу незаконни действия, водещи до възбуждане на административно или наказателно производство;(3) е необходимо да се разшири обхватът на борбата с измамата и да се повиши нейната ефективност, чрез използване на съществуващия опит в сферата на административните разследвания;(4) по тази причина на основание административната автономия на Комисията се налага тя да възложи на Службата задачата по провеждане на вътрешни административни разследвания с оглед осветляването на сериозни положения, отнасящи се до отнемане на професионалните права, което може да доведе до невъзможност за спазване на задълженията на длъжностните лица и служителите на Общностите, така както са предвидени в член 11, член 12, втори и трети параграф, членове 13, 14, 16 и член 17, първи параграф, от Правилника за длъжностните лица и Условията за работа на другите служители на Европейските общности (наричан по-долу "Правилник за персонала") положения, които накърняват интересите на тези Общности и биха довели до дисциплинарно или в определени случаи наказателно производство, или до сериозно опорочаване, предвидено в член 22 от Правилника за персонала, или невъзможност на спазването на аналогични задължения от страна на членовете на Комисията или на тези членове на персонала на Комисията, които не са субекти на Правилника за персонала;(5) такива разследвания следва да се извършват в пълно съответствие със съответните разпоредби на Договорите за създаване на Европейските общности, и по-специално протокола за привилегиите и имунитетите, с текстовете, които ги допълват, и Правилника за персонала;(6) такива разследвания следва да се осъществяват при еквивалентни условия във всички институции, органи, служби и агенции на Общността; възлагането на тази задача на Службата не трябва да засяга отговорностите на самите институции, органи или агенции, и не следва по никакъв начин да ограничава правната защита на съответните лица;(7) при изменение на Правилника за персонала е необходимо практическо систематизиране на правилата, което да предвижда как членовете на Комисията и нейните длъжностни лица и други служители трябва да съдействат за спокойното провеждане на вътрешните разследвания;(8) Решение на Комисията от 14 юли 1998 г. относно разследвания, извършени от оперативната група "Координиране на борбата с измамите", и на условията и реда за неговото прилагане от 9 декември 1998 г. следва да бъде отменено,РЕШИ:Член 1Задължение за сътрудничество със СлужбатаГенералният секретар, службите и всеки служител на Комисията са длъжни да оказват пълно съдействие на агентите на Службата и всякаква помощ за нуждите на разследването. Следвайки тази цел, те са длъжни да доставят на агентите на Службата цялата необходима информация и обяснения.При спазване на съответните разпоредби на Договорите за създаване на Европейските общности, и по-специално Протокола за привилегиите и имунитетите и допълващите ги текстове, членовете на Комисията са длъжни да оказват пълно съдействие на Службата.Член 2Задължение за доставяне на информацияВсеки служител на Комисията, на когото станат известни данни, създаващи основателни съмнения за съществуването на случаи на измама, корупция или други незаконни действия, вредни за интересите на Общностите, или на сериозни положения, свързани с лишаване от професионални права, което може да доведе до невъзможност за спазване на задълженията на длъжностните лица или служителите от Общностите, даващо основания за дисциплинарно или в определени случаи наказателно производство, или за невъзможност за спазване на аналогични задължения от страна на членовете на Комисията, или на членовете на персонала на Комисията, чийто статут не се урежда от Правилника за персонала, е длъжен незабавно да информира началника на своята служба или генералния директор или — ако счете за необходимо — генералния секретар на Комисията, или директно Службата.Генералният секретар, генералните директори и началниците на службите на Комисията незабавно предават на Службата данните, станали им известни и създаващи основателни съмнения за съществуването на възможни нарушения, предвидени в първия параграф.Служителите на Комисията не трябва по никакъв начин да бъдат третирани несправедливо или дискриминационно поради предаване на информацията, посочена в първия и втория параграф.Членовете на Комисията, на които са станали известни фактите, посочени в първия параграф, информират председателя на Комисията или ако счетат за необходимо, директно Службата.Член 3Подпомагане от страна на службата за сигурностПо искане на директора на Службата, службата за сигурност към Комисията подпомага Службата при практическото провеждане на разследванията.Член 4Информиране на заинтересованата странаПри възникване на възможни основания за въвличане на член, длъжностно лице или служител на Комисията, заинтересованата страна се информира незабавно в срок, който не би навредил на разследването. За всеки случай заключения, насочващи към член, длъжностно лице или служител на Комисията, не могат да бъдат правени, след като разследването е вече приключило, без да е било дадено право на заинтересованата страна да обясни становището си по всички засягащи я факти.В случаите, при които е необходимо поддържане на абсолютна секретност за целите на разследването и при които се изисква прилагане на процедури по разследване, които подлежат на преразглеждане от националните съдебни органи, в споразумение с председателя на Комисията или с нейния главен секретар съответно, може да се предвиди задължение членът, длъжностното лица или служителят на Комисията да бъдат поканени да дадат становището си.Член 5Информация при приключване на разследването без предприемане на последващи действияАко вследствие вътрешно разследване се установи, че не могат да бъдат предявени оплаквания срещу член, длъжностно лице или служител на Комисията, срещу когото са направени твърдения, вътрешното разследване за него се приключва без предприемане на последващи действия, с решение на директора на Службата, който писмено информира заинтересованата страна.Член 6Снемане на имунитетВсяко искане от страна на националната полиция или съдебен орган относно снемане на имунитет във връзка с наказателно производство на длъжностно лице или служител на Комисията по повод възможни случаи на измама, корупция или други незаконни действия, се предава на директора на Службата за становище. Службата се информира, ако искането за снемане на имунитет засяга член на Комисията.Член 7ОтмянаНастоящото решение отменя Решение на Комисията от 14 юли 1998 г. относно разследвания, извършени от оперативната група за координиране на борбата с измамите и условията и реда за неговото прилагане.Член 8Дата на влизане в силаНастоящото решение се прилага от 1 юни 1999 година.Съставено в Брюксел на 2 юни 1999 година.За КомисиятаПредседателJacques Santer[1] ОВ 136, 31.5.1999, стр. 1.[2] ОВ 136, 31.5.1999, стр. 8--------------------------------------------------


title: Решение (ОВППС) 2016/411 на Съвета от 18 март 2016 година за изменение на Решение 2011/172/ОВППС относно ограничителни мерки, насочени срещу определени лица, образувания и органи с оглед на положението в Египет

text:
               19.3.2016

               BG

               Официален вестник на Европейския съюз

               L 74/40

         РЕШЕНИЕ (ОВППС) 2016/411 НА СЪВЕТА
   от 18 март 2016 година
   за изменение на Решение 2011/172/ОВППС относно ограничителни мерки, насочени срещу определени лица, образувания и органи с оглед на положението в Египет
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейски съюз, и по-специално член 29 от него,
   като взе предвид предложението на върховния представител на Съюза по въпросите на външните работи и политиката на сигурност,
   като имат предвид, че:

               (1)

               На 21 март 2011 г. Съветът прие Решение 2011/172/ОВППС (1) относно ограничителни мерки, насочени срещу определени лица, образувания и органи с оглед на положението в Египет.

               (2)

               Въз основа на преглед на Решение 2011/172/ОВППС срокът на ограничителните мерки следва да бъде удължен до 22 март 2017 г.

               (3)

               Следователно Решение 2011/172/ОВППС следва съответно да бъде изменено,

         ПРИЕ НАСТОЯЩОТО РЕШЕНИЕ:
   Член 1
   В член 5 от Решение 2011/172/ОВППС втора алинея се заменя със следното:

      „Настоящото решение се прилага до 22 март 2017 г.“

   Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 18 март 2016 година.

            За Съвета

            Председател

         A.G. KOENDERS

      (1)  Решение 2011/172/ОВППС на Съвета от 21 март 2011 г. относно ограничителни мерки, насочени срещу определени лица, образувания и органи с оглед на положението в Египет (ОВ L 76, 22.3.2011 г., стр. 63).


title: 2010/202/ЕС: Решение на Европейския парламент и на Съвета от 9 март 2010 година за мобилизиране на Европейския фонд за приспособяване към глобализацията съгласно точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление

text:
               8.4.2010

               BG

               Официален вестник на Европейския съюз

               L 88/15

         РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
   от 9 март 2010 година
   за мобилизиране на Европейския фонд за приспособяване към глобализацията съгласно точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
   (2010/202/ЕС)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (1), и по-специално точка 28 от него,
   като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията (2), и по-специално член 12, параграф 3 от него,
   като взеха предвид предложението на Европейската комисия,
   като имат предвид, че:

               (1)

               Европейският фонд за приспособяване към глобализацията (ЕФПГ) беше създаден с цел да предоставя допълнителна подкрепа на съкратените работници, които са засегнати от последиците от значими структурни промени в моделите на световната търговия, и да ги подпомага при повторното им приобщаване към пазара на труда.

               (2)

               Обхватът на ЕФПГ бе разширен, за да включи заявленията, подадени след 1 май 2009 г., така че да се окаже подкрепа на работниците, съкратени в резултат на световната финансова и икономическа криза.

               (3)

               Междуинституционалното споразумение от 17 май 2006 г. позволява мобилизиране на ЕФПГ в рамките на годишния таван от 500 милиона евро.

               (4)

               На 23 юли 2009 г. Литва подаде заявление за мобилизиране на ЕФПГ във връзка със съкращения в AB Snaigė и двама от неговите доставчици. Заявлението е в съответствие с изискванията за определяне на финансовото участие, предвидени в член 10 от Регламент (ЕО) № 1927/2006, и следователно Комисията предлага да се мобилизират 258 163 EUR.

               (5)

               Следователно ЕФПГ следва да бъде мобилизиран за предоставяне на финансово участие по заявлението, подадено от Литва,

         ПРИЕХА НАСТОЯЩОТО РЕШЕНИЕ:
   Член 1
   За общия бюджет на Европейския съюз за финансовата 2010 година Европейският фонд за приспособяване към глобализацията се мобилизира за отпускане на сумата от 258 163 EUR под формата на бюджетни кредити за поети задължения и за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 9 март 2010 година.

            За Европейския парламент

            Председател

         J. BUZEK

            За Съвета

            Председател

         M. Á. MORATINOS

      (1)  ОВ C 139, 14.6.2006 г., стp. 1.

      (2)  ОВ L 406, 30.12.2006 г., стp. 1.